CELEX: 52006PC0511
Language: da
Date: 2006-09-19
Title: Forslag til Rådets forordning om ændring af forordning (EF) nr. 894/97, (EF) nr. 812/2004 og (EF) nr. 2187/2005 for så vidt angår drivgarn

Vigtig juridisk meddelelse

|

52006PC0511

Forslag til Rådets forordning om ændring af forordning (EF) nr. 894/97, (EF) nr. 812/2004 og (EF) nr. 2187/2005 for så vidt angår drivgarn  /* KOM/2006/0511 endelig udg. - CNS 2006/0169 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 19.9.2006KOM(2006) 511 endelig2006/0169 (CNS)Forslag tilRÅDETS FORORDNINGom ændring af forordning (EF) nr. 894/97, (EF) nr. 812/2004 og (EF) nr. 2187/2005 for så vidt angår drivgarn(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål For at tydeliggøre flere bestemmelser, der regulerer samme type fiskeredskab, men findes i tre forskellige EF-forordninger, for at tilskynde medlemsstaterne til at følge samme praksis ved overvågningen og for at tilstræbe samme opfattelse hos de interesserede parter i forskellige regionale rådgivende råd, anses det for påkrævet at ændre disse forordninger og indsætte samme definition af drivgarn i dem alle tre. |120 | Generel baggrund Med vedtagelsen af Rådets forordning (EF) nr. 1239/98 af 8. juni 1998 om ændring af Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne, blev der fra 2002 indført forbud mod anvendelse af drivgarn med henblik på fangst af bestemte arter i alle farvande, der henhører under medlemsstaternes højhed eller jurisdiktion, og uden for disse farvande for alle EF-fiskerfartøjer, undtagen i Østersøen, Bælterne og Øresund. Med vedtagelsen af Rådets forordning (EF) nr. 812/2004 af 26. april 2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98 blev forbuddet mod at have drivgarn om bord og at anvende drivgarn, uanset garnenes længde og målarten, udvidet til også at omfatte Østersøen, Bælterne og Øresund, gældende fra 2008. Endvidere er der ved Rådets forordning (EF) nr. 812/2004 fastsat foranstaltninger vedrørende utilsigtede fangster af hvaler ved fiskeri, idet det for fartøjer med en længde overalt på 12 m eller derover forbydes at anvende bestemte fiskeredskaber, herunder drivgarn, i bestemte områder og perioder, medmindre der samtidigt anvendes aktive akustiske alarmer. Medlemsstaterne skal gennemføre ordninger for overvågning af utilsigtede fangster af hvaler. Det forbud, der blev indført ved Rådets forordning (EF) nr. 812/2004 og skal anvendes fra 2008, er sammen med ændrede overgangsbestemmelser for anvendelsen af forbuddet omfattet af Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger, om ændring af forordning (EF) nr. 1434/98 og ophævelse af forordning (EF) nr. 88/98. Bestemmelserne om begrænsninger for anvendelse af drivgarn i de førnævnte forordninger ligner hinanden, men er ikke ens, og anvendes desuden i forskellige områder. Indførelse af en og samme definition af drivgarn i de tre forordninger skulle gøre det lettere at kontrollere og håndhæve begrænsningerne for anvendelse af drivgarn i disse forordninger. |139 | Gældende bestemmelser på det område, som forslaget vedrører Der findes ingen bestemmelser, som definerer drivgarn, men følgende forordninger rummer begrænsninger for anvendelse af drivgarn: - Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne som ændret ved Rådets forordning (EF) nr. 1239/98 af 8. juni 1998. - Rådets forordning (EF) nr. 812/2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98. - Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger, om ændring af forordning (EF) nr. 1434/98 og ophævelse af forordning (EF) nr. 88/98. |141 | Overensstemmelse med andre EU-politikker og -mål Reformen af gældende lovgivning om tekniske foranstaltninger[1] kræver afklaring af visse gældende bestemmelser, både for, at uheldige misforståelser undgås, og især for, at der lettere opnås ensartethed i medlemsstaternes overvågningspraksis. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Definitioner af drivgarn var allerede genstand for indgående drøftelser med såvel medlemsstaterne som interesserede parter under høringen og forhandlingerne om forslaget til rådsforordning om tekniske foranstaltninger til bevarelse af fiskeressourcerne i Østersøen, Bælterne og Øresund[2] og forslaget til rådsforordning om forvaltningsforanstaltninger til bæredygtig udnyttelse af fiskeressourcerne i Middelhavet[3]. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Indførelse af en og samme definition af drivgarn i de tre forordninger skulle gøre det lettere at kontrollere og håndhæve begrænsningerne for anvendelse af drivgarn i de gældende bestemmelser på forslagets område. Endvidere vil visse gældende bestemmelser blive afklaret, således at uheldige misforståelser undgås og opnåelse af ensartethed i medlemsstaternes overvågningspraksis bliver lettere. |FORSLAGETS RETLIGE ASPEKTER |305 | Resumé af forslaget For at tydeliggøre flere bestemmelser, der regulerer samme type fiskeredskab, men findes i tre forskellige EF-forordninger, og for at tilskynde medlemsstaterne til at følge samme praksis ved overvågningen anses det for påkrævet at ændre disse forordninger og indsætte samme definition af drivgarn i dem alle tre. |310 | Retsgrundlag EF-traktatens artikel 37. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet, hvilket begrundes således: |331 | Anvendelsen af denne type fiskeredskab er allerede reguleret i EF-forordninger, og deres anvendelsesområde berøres ikke. Forslaget vedrører en tydeliggørelse af definitionen af denne type fiskeredskab. |332 |Reguleringsmiddel/-form |341 | Foreslået retsakt: Forordning. |342 | Andre reguleringsmidler ville ikke være hensigtsmæssige, hvilket skyldes følgende forhold: Forslaget vedrører en tydeliggørelse af definitionen af en type fiskeredskab, hvis anvendelse allerede er reguleret i gældende forordninger, der dækker forskellige områder. |BUDGETMÆSSIGE KONSEKVENSER |409 | Forslaget har ingen virkninger for Fællesskabets budget. |E-2284 |1.  2006/0169 (CNS)Forslag tilRÅDETS FORORDNINGom ændring af forordning (EF) nr. 894/97, (EF) nr. 812/2004 og (EF) nr. 2187/2005 for så vidt angår drivgarnRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen[4],under henvisning til udtalelse fra Europa-Parlamentet[5], ogud fra følgende betragtninger:(1) Ved Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne[6] er der fastlagt forvaltningsmæssige rammer for bevarelse af fiskeressourcerne ved hjælp af tekniske foranstaltninger i form af en begrænsning af drivgarns samlede længde til højst 2,5 km og et forbud mod at opbevare om bord eller drive fiskeri med drivgarn med henblik på fangst af bestemte arter, og de [rammerne] gælder for alle EF-fiskerfartøjer, undtagen i Østersøen, Bælterne og Øresund.(2) Ved Rådets forordning (EF) nr. 812/2004 af 26. april 2004 om foranstaltninger vedrørende utilsigtede fangster af hvaler ved fiskeri og om ændring af forordning (EF) nr. 88/98[7] er der fastsat krav til anvendelse af akustiske alarmer og overvågning af utilsigtede fangster af hvaler ved visse former for fiskeri med drivgarn.(3) Ved Rådets forordning (EF) nr. 2187/2005 af 21. december 2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger, om ændring af forordning (EF) nr. 1434/98 og ophævelse af forordning (EF) nr. 88/98[8] er der fastsat begrænsninger og betingelser for anvendelse af drivgarn i dette regulerede område.(4) De nævnte forordninger indeholder imidlertid ingen definition af drivgarn. Af klarhedshensyn og for at tilskynde til mere ensartet praksis for medlemsstaternes overvågning er det nødvendigt at benytte samme definition af drivgarn i alle tre forordninger.(5) Fastsættelse af en definition af drivgarn udvider ikke anvendelsesområdet for EF-rettens begrænsninger og betingelser for anvendelse af drivgarn.(6) Forordning (EF) nr. 894/97, (EF) nr. 812/2004 og (EF) nr. 2187/2005 bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 894/97 indsættes følgende nye stykke i artikel 11:"Ved "drivgarn" forstås garn, der holdes ved overfladen eller i en vis afstand herfra af flydere, og som driver med strømmen enten alene eller sammen med det fartøj, det er fastgjort til. Det kan være forsynet med anordninger for at stabilisere det og/eller begrænse dets drift."Artikel 2I forordning (EF) nr. 812/2004 indsættes som artikel 1a:"Artikel 1aDefinitioner"Ved "drivgarn" forstås garn, der holdes ved overfladen eller i en vis afstand herfra af flydere, og som driver med strømmen enten alene eller sammen med det fartøj, det er fastgjort til. Det kan være forsynet med anordninger for at stabilisere det og/eller begrænse dets drift."Artikel 3I forordning (EF) nr. 2187/2005 indsættes følgende som nyt litra o) i artikel 2:"o) Ved "drivgarn" forstås garn, der holdes ved overfladen eller i en vis afstand herfra af flydere, og som driver med strømmen enten alene eller sammen med det fartøj, det er fastgjort til. Det kan være forsynet med anordninger for at stabilisere det og/eller begrænse dets drift."Artikel 4Denne forordning træder i kraft på syvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand [1] KOM(2005) 647 af 8. december 2005 (handlingsplan med henblik på at forenkle og forbedre den fælles fiskeripolitik).[2] EUT L 349 af 31.12.2005, s. 1.[3] KOM(2003) 589 endelig af 9. oktober 2003.[4] EUT C […] af […], s. […].[5] EUT C […] af […], s. […].[6] EFT L 132 af 23.5.1997, s. 1. Ændret ved forordning (EF) nr. 1239/98 (EFT…)[7] EUT L 150 af 30.4.2004, s. 12.[8] EUT L 349 af 31.12.2005, s. 1.